《夜读达善烧痕漫抄次来韵奉谢》
宋代·舒岳祥

桓桓松柏岁寒知，白发相逢也自奇。
犹记小儒曾共勘，绝怜后自未全窥。
斯文定价何必我，自古趋名存者谁。
惟有立言差不朽，夫君此计未应痴。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。